સાઉથ મુંબઈ સીટ પરના કૉન્ગ્રેસના ઉમેદવાર અને કેન્દ્રના ઇન્ફર્મેશન ટેક્નૉલૉજી અને શિપિંગ ખાતાના રાજ્ય પ્રધાન મિલિંદ દેવરાને ભારતના ત્રણ સન્માનિત અને પીઢ ઉદ્યોગપતિઓ ગોદરેજ ગ્રુપના અદી ગોદરેજ, હાઉસિંગ ડેવલપમેન્ટ ફાઇનૅન્સ કૉર્પોરેશન (HDFC)ના ચૅરમૅન દીપક પારેખ અને કોટક મહિન્દ્ર બૅન્કના ચૅરમૅન અને મૅનેજિંગ ડિરેક્ટર ઉદય કોટકે ટેકો આપ્યો છે. આ સિવાય બુલિયન, જ્વેલરી, ડાયમન્ડ, રીટેલ, મેટલ અને ટેક્સટાઇલના વેપાર સાથે સંકળાયેલાં અસોસિએશનોએ પણ મિલિંદ દેવરાને ટેકો જાહેર કર્યો છે.